Henning Jensen (skuespiller)

Henning Jensen (født den 5. januar 1943 i St. Heddinge på Stevns) er en dansk skuespiller.

Liv og karriere 
Søn af husmand Christen Jensen, (død 1997), og hustru Ebba Jensen, (død 1991). 
Gift med skuespillerinden Solbjørg Højfeldt, 1985.
Parret bor i Charlottenlund. 
Henning Jensen har medvirket i en lang række film, TV-film og TV-serier, men har nok præsteret den fornemmeste del af sit dramatiske livsværk på teaterscenen.

Henning Jensen har kæmpet med flere alvorlige depressioner i sit voksenliv. Et gennembrud for skuespillerens personlige udvikling og et afgørende vendepunkt i en lang og bemærkelseværdig karriere oplevede han, da han i 1998 spillede rollen som Alkoholikeren i Lars Noréns stykke Personkreds 3 på Edison. For denne rolle blev Henning Jensen året efter belønnet med sin første Reumert-pris for årets bedste mandlige hovedrolle. I 2005 modtog han den tilsvarende pris for rollen som Dommer Wolff i Jokum Rohdes: Pinocchios Aske på Det Kgl.Teater.

I 2001 besluttede Henning Jensen at stå offentligt frem og fortælle om sin kamp mod depressioner og om sygdommen generelt. Han har siden holdt utallige foredrag om sygdommen depression. Især hvordan den opleves indefra hos den ramte. I 2008 spillede Henning Jensen hovedrollen i filmen Gaven, hvor han netop spiller en maniodepressiv far, der prøver at få kontakt med sine to sønner Jens (Jakob Cedergren) og Simon (Paw Henriksen) efter mange år, hvor de ikke har set hinanden.

Foruden spillefilm, tv-drama og tv-serier har Henning Jensen lagt stemme til et stort antal tv- og biografreklamer, lydbøger, dokumentar- og animationsfilm, af sidstnævnte f.eks. Herkules, Græsrødderne, Jungledyret Hugo, Ratatouille og Asterix. 

Han nåede et nyt og stort, yngre publikum, da han i flere afsnit af tv-serien Langt fra Las Vegas, spillede rollen som Mogens, far til Liva, (Iben Hjejle).

Teater 
Som 20 årig opsøgte Henning Jensen skuespilleren Henning Moritzen for at få hans hjælp til selv at komme til scenen.  

Henning Jensen blev afvist til optagelsesprøven på Det kongelige Teater i 1963, men kom efter 5 års tilsvarende afvisninger ind på Statens Teaterskole i 1968. Denne forlod han imidlertid efter kun to år på grund af uoverensstemmelser omkring undervisningen, (NB: 1968 og "studenteroprøret"). I denne turbulente periode tilbød Det Danske Teater ham engagement som skuespiller, hvor han i løbet af kun 3 sæsoner manifesterede sig som sin generations største og mest dybtgående talent.

Sin scenedebut fik Henning Jensen på Det Danske Teater i skoleforestillingen Udenfor (1970), men sit egentlige gennembrud fik han i samme sæson på samme scene som sønnen Happy  i "En Sælgers Død". Året efter fulgte hovedrollerne i "Gidsel" og de to klassikere: "Frk. Julie" og "Enetime". Og som afslutning på denne overvældende start skabte Henning Jensen en dybt gribende hovedrolle som Edmond Tyrone i Lang dags rejse mod nat, der gav ham hans første engagement ved Det Kgl.Teater.

I årene 1973-78 var Henning Jensen tilknyttet til Det kongelige Teater, og efter en årrække som freelancer blev han igen i 1987 ansat på nationalscenen. Henning Jensen forlod atter Det Kgl. Teater 2002. Efter et par år på andre scener, vendte han dog tilbage til nationalscenen i 2004. I oktober 2010 kunne Henning Jensen i Skuespilhuset fejre sit 40 års jubilæum som skuespiller – med bl.a. kulturministere Per Stig Møller og dronningen som gæster.

Gennem årene har Henning Jensen optrådt på de fleste københavnske teatre og tillige instrueret på Bristol Teatret. 

Henning Jensen har bl.a. medvirket i forestillingerne (i alfabetisk rækkefølge): 

 Amadeus
 Besøgende
 Blodbryllup
 Bygmester Solness
 Darwins testamente
 Den gamle dame besøger byen
 Den Stundesløse
 Det kolde hjerte
 Det åbne land
 Døgnvæsener
 En idealist
 En sælgers død
 Enetime
 Sælsomt mellemspil
 Fruen fra havet
 Frøken Julie
 Gidslet
  Heksejagt
 Helt Enkelt Kompliceret
 Sound of Music
 I tilfælde af...
 Ifgenia i Aulis
 Ildprøven
 Indenfor murene
 Ivanov
 Jeppe på bjerget
 Kirsebærhaven
 Kong Lear
 Manson
 Melampe
 Nero
 Nu går den på Dagmar
 Ordet
 Personkreds 3
 Pinocchios aske
 Privatliv
 På herrens mark
 Richard III
 Rosmersholm
 Røverne
 Schumanns Nat
 Skygger for Solen
 Syden
 Sælsomt mellemspil
 Tartuffe
 Vildanden 

Som endnu nygifte optrådte Henning Jensen og Solbjørg Højfeldt desuden i en sommer-cabaret under musikalsk ledelse af Simon Rosenbaum på serveringsscenen Teatret bag Kroen i Ordrup.

Filmografi

Spillefilm 
Allerede i sin første, større filmrolle som seriemorder i Nitten røde roser 1974 blev Henning Jensen stemplet som skurk, og længe efter var hans filmroller ofte af den mindre sympatiske art. De senere 10-15 år har dog givet mulighed for langt større bredde og sammensathed i spillet – også på det hvide lærred.

 Hold da helt ferie – 1965
 Nitten røde roser – 1974
 Normannerne – 1976
 Den korte sommer – 1976
 Nyt legetøj – 1977
 Piger til søs – 1977
 Fængslende feriedage – 1978
 Lille spejl – 1978
 Skal vi danse først? – 1979
 Jeppe på bjerget – 1981
 Udenrigskorrespondenten – 1983
 Der er et yndigt land – 1983
 Elise – 1985
 Hip Hip Hurra – 1987
 Peter von Scholten – 1987
 Retfærdighedens rytter – 1989
 Farlig leg – 1990
 Europa – 1991
 Elsker, elsker ikke – 1995
 Barbara – 1997
 Den blå munk – 1998
 Manden som ikke ville dø – 1999
 Blinkende lygter – 2000
 Italiensk for begyndere – 2000
 Pyrus på pletten – 2000
 En kort en lang – 2001
 Grev Axel – 2001
 Jeg er Dina – 2002
 Hannah Wolfe – 2004
 Unge Andersen – 2005
 En Soap – 2006
 Efter brylluppet – 2006
 Gaven – 2008
 Kandidaten – 2008
 Det som ingen ved – 2008
 Bølle Bob - Alle tiders helt – 2010
 Sandheden om mænd – 2010
 Noget i luften – 2011
 Sommeren '92 - 2015
 Kollision (2019)

Tv-teater/tv-film 
Efter en mindre rolle i Leif Panduros tv-drama I stykker opnåede Henning Jensen sit tv-gennembrud i rollen som den gemte/glemte søn i Panduro-stykket Rundt om Selma (1971). I årene herefter blev han flittigt benyttet af DRs dramatiske afdeling (dengang kaldet TV-Teatret).

 I Stykker – 1966
 Rundt om Selma – 1971
 Werner Holgersen – 1972
 Skygger – 1972
 Tango – 1973
 Dr. Knock – 1973
 Den sårede filoktet – 1974
 Snart dages det brødre – 1974
 Anna Sophie Hedvig – 1975
 Ludvigsbakke – 1978
 Komedie i grænselandet – 1979 
 Medea – 1988
 Jeppe på bjerget – 1984
 Verden er våd og lys – 1995
 Der var engang – 1998
 Kajen mod vest – 1999
 Andersen - historien om en digter – 2005

Tv-serier 

 Krigsdøtre – 1981
 Café - en time – 1984
 Jane Horney – 1985
 Station 13 – 1988
 Flickan vid stenbänken – 1989
 Parløb 1990
 Gøngehøvdingen – 1992
 Mørklægning – 1992
 Landsbyen – 1993
 Riget I – 1994
 Alletiders jul – 1994
 Riget II – 1997
 Bryggeren – 1997
 Taxa – 1999
 Skjulte spor – 2002
 Rejseholdet – 2002
 Hotellet – 2002
 Nikolaj og Julie – 2002
 Langt fra Las Vegas – 2003
 Zahle's Top 10 – 2003
 Krøniken – 2004
 Lykke – 2011
 Forbrydelsen III – 2012
 Når støvet har lagt sig - 2020
 Close to Me - 2021
 Riget Exodus - 2022

Radioteater & montage 
 En spions kolde krig – 1981
 Baskerville hunden – 1984
 Carl von Ossietzky - En montage om nazismens gennembrud – 1988
 Kvinden i søen - 1988

Kortfilm 
 Soiree musicale – 1971
 Ligusterkrigeren – 1972
 Meningen med Flemming – 2001
 Skoda – 2002
 Annas dag – 2003
 Peaceforce – 2010
 Kustoden - 2013

Bøger 
Gennem Glasvæggen

Hædersbevisninger 
 1999: Reumert-prisen (bedste mandlige hovedrolle) i Personkreds 3
 2005: Reumert-prisen (bedste mandlige hovedrolle) i Pinocchios Aske
 2008: Lauritzen-prisen.
 2008: Wilhelm Hansen Fondens hæderspris.
 2014: Årets Hæderspris (tidligere Bikubens Hæderspris)
 2017: Æres-Bodil

Noter

Eksterne henvisninger 
 Radio: Henning Jensen i en times samtale med forskningsleder på Sct. Hans, Thomas Werge (Mikrofonholder, Radio24syv, 29.04.2012)
 
 Video: TV2's 40-års jubilæumsportræt af Henning Jensen 
 Reference: Henning Jensens foredrag om depression 

Skuespillere fra Danmark
Lydbogsindlæsere
Personer i Kraks Blå Bog
Kommandører af Dannebrog
Danskere i 1900-tallet
Danskere i 2000-tallet
Personer fra Store Heddinge
Reumertprisen for årets mandlige hovedrolle